Loïc Duval. Loïc Duval (1982-yil 12-iyunda tugʻilgan) — fransuz professional poygachisi. Audi Sport jamoasi uchun poygalarda ishtirok etadi. Formula E musobaqasida esa Dragon Racing jamoasi uchun poygalarda ishtirok etadi. U Allan McNish va Tom Kristensen bilan birgalikda 2013-yilgi Le Man 24 soat poygasida gʻolib chiqdi. Hozirgacha u oʻzi ishtirok etgan turli poygalarning 42 tasida gʻolib chiqdi. Faoliyati. Chartreda tugʻilgan Duval oʻz faoliyatini kartingda boshlagan. 2002-yilda Formula Campus France chempioni boʻlgan. 2003-yilda Formula Renault 2000 Fransiya chempioni boʻlgan. 2004-yilda u Formula 3 Euro seriyasida ikkita podium natijasi bilan oʻn birinchi oʻrinni egalladi. 2004-yilning oʻzida Renault F1 uchun sinovdan oʻtdi. Keyingi yili u F3 Euro seriyasida oltinchi oʻrinni egalladi va Makao Gran-prisida eng tez aylanish natijasiga erishdi. Keyin u Yaponiyada oʻtkaziladigan poygalarga oʻtdi. U yerda Formula Nippon va Super GT poygalarida ishtirok etdi. 2007-yilda u faoliyatini Formula Nippon musobaqasida davom ettirdi. Avstraliya va Yangi Zelandiyadagi A1 Gran-pri seriyasida A1 Team France jamoasi tarkibida ishtirok etdi va jamoasiga yuqori ballarni taqdim etdi. U 2008-yilda ushbu musobaqada ikkinchi oʻrinni egalladi. Nakajima Racing jamoasi uchun toʻrtta gʻalabaga erishdi. 2014-yil 11-iyun kuni Le Man 24 soat poygasida Duval tomonidan boshqariladigan Audi No1 avtomobili jiddiy shikastlandi. Natijada Duval Le Man 24 soat poygasini tark etdi. Formula E (2015-2017). Duval oʻzining Formula Edagi debyutini 2015-yil mart oyida 2015-yilgi Mayami ePrix musobaqasida oʻtkazgan. Formula E poygalarining 2014—2015-yilgi mavsumining dastlabki toʻrtta poygasini oʻtkazib yuborgan. U keyinchalik Oriol Servianing oʻrnini egalladi. Duval mavsumdagi birinchi poygasida (2015-yilgi Berlin ePrix musobaqasi) jamoadoshi dʼAmbrosio bilan poygada gʻalaba qozondi. Duval mavsum finalida London ePrix musobaqasining ikkinchi bosqichida podium natijasiga erishdi. U chempionatning oʻn bir raundining yettitasida 42 ball toʻplagan holda mavsumni 9-oʻrinda yakunladi. Duvalning qoʻshgan hissasi Dragon Racingga chempionatda 2-oʻrinni egallashiga yordam berdi. Jamia mavsumning koʻp qismini kuchli beshlikdan oʻtkazdi.